### 3.     Beslutning om udpegning af suppleanter for medlemmer af Børn- og Ungeudvalget

**Åbent**

Sagsnr.: 326-2019-32980       J.nr.: 00.01.00           Dokumentnr.:
326-2020-54899

**Sagstype**

Beslutning.

**Resume og sagens baggrund**

I november 2019 blev Kommunalbestyrelsen orienteret om, at
administrationen havde søgt dispensation fra reglen om, at der kun må udpeges
én suppleant for hvert medlem af Børn- og Ungeudvalget. Dette blev gjort for at
sikre, at udvalget kan træffe beslutninger inden for tidsfristen i akutte sager
om tvangsmæssige foranstaltninger for børn og unge. Der er nu givet
dispensation fra [adresse] og Indenrigsministeriet.

**Indstillinger**

Direktøren indstiller, at

1.    Der udpeges en
2. suppleant for Sam Pedersen (V) i Børn- og Ungeudvalget

2.    Der udpeges en
2. suppleant for Victoria Andreasen (A) i Børn- og Ungeudvalget

**Behandling**

Kommunalbestyrelsen.

**Sagsfremstilling**

Kalundborg Kommunes Børn- og Ungeudvalg træffer afgørelser
om tvangsmæssige foranstaltninger for børn og unge, f.eks. beslutning om
anbringelse af et barn uden for hjemmet. For at sikre, at udvalget altid er
beslutningsdygtigt, skal der udpeges en personlig 2. suppleant for medlemmerne
fra Kommunalbestyrelsen.

*Baggrund*

Kommunalbestyrelsen skal i henhold til lov om retssikkerhed
og administration på det sociale område nedsætte et Børn- og Ungeudvalg.
Udvalget træffer afgørelser i sager vedrørende børn og unge jf. § 74 i Lov om
social service.

Børn- og Ungeudvalget består af to medlemmer valgt af og
blandt kommunalbestyrelsens medlemmer, en byretsdommer fra retskredsen samt to
pædagogisk-psykologisk sagkyndige.

På nuværende tidspunkt er der i Kalundborg Kommune udvalgt
én personlig suppleant for hvert medlem, som indkaldes til at møde, når
medlemmet er forhindret i at deltage.

I nogle tilfælde opstår der situationer, hvor der er behov
for en akut foranstaltning til et barn eller ungt menneske, f.eks. en akut
anbringelse uden for hjemmet. Det forudsætter en formandsbeslutning. Denne
formandsbeslutning skal opfølges med et ekstraordinært Børn- og Ungeudvalgsmøde
med henblik på at behandle foranstaltningen.

Det har hidtil været vanskeligt at samle et
beslutningsdygtigt udvalg til de ekstraordinære møder. Dette gør det svært at
overholde de lovgivningsmæssige krav til behandling af børn- og ungesagen, som
tilsiger, at der skal træffes en afgørelse inden for syv dage fra en
formandsbeslutning.

*Dispensation fra [adresse] og Indenrigsministeriet*

Ifølge ”Bekendtgørelse om forretningsorden for Børn- og
Ungeudvalgene” skal kommunen ansøge Social- og Indenrigsministeren om
godkendelse til, at der udpeges mere end én suppleant for hvert medlem af Børn-
og Ungeudvalget. Grunden til dette er, at der lægges vægt på at sikre
kontinuitet, koordinering og mulighed for at oparbejde erfaring med udvalgets
arbejde hos medlemmerne og stedfortræderne i Børn og Unge-udvalget.

Administration har i november 2019 ansøgt om dispensation.
På baggrund af det antal sager, som behandles i Børn- og Ungeudvalget i
Kalundborg Kommune, har Social- og Indenrigsministeriet vurderet, at der
fortsat vil kunne oparbejdes erfaring med behandling af sagerne blandt
medlemmerne og suppleanterne.

Social- og Indenrigsministeriet har derfor den 28. januar
2020 meddelt kommunen, at de giver dispensation til udpegning af 2.
suppleanter.

*Nuværende medlemmer*

På nuværende tidspunkt er Sam Pedersen (V) medlem af
Børn- og Ungeudvalget. Hans 1. suppleant er Sara Vestergaard (V).

Victoria Andreasen (A) er ligeledes medlem og hendes 1. suppleant
er Tammy Ravn (A).

**Økonomiske konsekvenser**

Ingen.